**AIŠKINAMASIS RAŠTAS**

## PRIE SAVIVALDYBĖS TARYBOS SPRENDIMO

**DĖL klaipėdos miesto savivaldybės tarybos 2019 m. SAUSIO 31 d. sprendimo Nr. T2-33 „DĖL PRITARIMO BENDRADARBIAVIMO SUTARTIES DĖL SKAITMENINIŲ INOVACIJŲ CENTRO (SIC) SUKŪRIMO IR VYSTYMO PROJEKTUI“ PAKEITIMO**

**1. Sprendimo projekto esmė, tikslai ir uždaviniai.**

Šis sprendimo projektas teikiamas, siekiant pakeisti Bendradarbiavimo sutarties dėl Skaitmeninių inovacijų centro (SIC) sukūrimo ir vystymo projektą (toliau – Sutarties projektas), kuriam buvo pritarta Klaipėdos miesto savivaldybės tarybos 2019 m. sausio 31 d. sprendimu Nr. T2 33 „Dėl pritarimo Bendradarbiavimo sutarties dėl Skaitmeninių inovacijų centro (SIC) sukūrimo ir vystymo projektui“.

Sutarties projekto keitimo tikslas – pakeisti dalį Sutarties Šalių bei papildyti VIII skirsnį nuostata dėl Sutarties įsigaliojimo.

**2. Projekto rengimo priežastys ir kuo remiantis parengtas sprendimo projektas.**

Siekiant su Partneriais pasirašyti Bendradarbiavimo sutartį dėl Skaitmeninių inovacijų centro (SIC) sukūrimo ir vystymo, kurios projektui buvo pritarta Klaipėdos miesto savivaldybės tarybos 2019 m. sausio 31 d. sprendimu Nr. T2 33 „Dėl pritarimo Bendradarbiavimo sutarties dėl Skaitmeninių inovacijų centro (SIC) sukūrimo ir vystymo projektui“ atsirado nenumatytos aplinkybės, kuomet pasikeitė dalis partnerių (vieni partneriai pasitraukė, kiti parodė iniciatyvą prisijungti), o Sutarties projekte nebuvo įrašyta Sutarties įsigaliojimo nuostata.

Sprendimo projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi.

**3. Kokių rezultatų laukiama.**

Klaipėdos miesto savivaldybės tarybai pritarus Sutarties projekto pakeitimui, Sutartis bus pasirašyta tarp visų iniciatyvą pareiškusių partnerių ir nustatytos jos įsigaliojimo aplinkybės.

**4. Sprendimo projekto rengimo metu gauti specialistų vertinimai.**

Nėra.

**5. Galimos teigiamos ar neigiamos sprendimo priėmimo pasekmės.**

Teigiamos pasekmės: bus pasirašyta Sutartis su pasikeitusiomis Sutarties šalimis ir atsiras aiškus reglamentavimas nuo kada įsigalioja Sutartis.

Neigiamos pasekmės: nepritarus Sutarties projekto pakeitimui nebus pasirašyta Sutartis, nes pasikeitė dalis partnerių, o tokia situacija nebuvo reglamentuota pirmajame Sutarties projekte.

PRIDEDAMA.

1. Bendradarbiavimo sutarties projekto lyginamasis variantas, 6 lapai.

|  |  |
| --- | --- |
| Tarptautinių ryšių ir ekonominės plėtros skyriaus vedėja | Jurgita Činauskaitė |